CELEX: 62007FN0121
Language: hu
Date: 2007-10-22 00:00:00
Title: F-121/07. sz. ügy: 2007. október 22-én benyújtott kereset – Strack kontra Bizottság

22.12.2007   
            
            
               HU
            
            
               Az Európai Unió Hivatalos Lapja
            
            
               C 315/50
            
         2007. október 22-én benyújtott kereset – Strack kontra Bizottság
   (F-121/07. sz. ügy)
   (2007/C 315/96)
   Az eljárás nyelve: német
   Felek
   
      Felperes: Guido Strack (Köln, Németország) (képviselő: H. Tettenborn ügyvéd)
   
      Alperes: az Európai Közösségek Bizottsága
   Kereseti kérelmek
   
               —
            
            
               A Közszolgálati Törvényszék semmisítse meg az Európai Közösségek Bizottságának 2007. január 12-i, 2007. február 26-i és 2007. július 20-i határozatait annyiban, amennyiben azokban a Bizottság megtagadta a felperestől az alperes rendelkezésére álló, felperest érintő valamennyi adathoz és dokumentumhoz való azonnali és teljes hozzáférést; ez magában foglalja az aktuális időpontban és a jelenlegi formájukban a következő dokumentumok teljes, lehetőleg elektronikus másolatának a továbbítását vagy másodlagosan az azokba – másolatok és jegyzetek készítésének a lehetőségével – történő korlátlan betekintési jogot:
               
                           —
                        
                        
                           a személyzeti szabályzat 26. cikke követelményeinek megfelelő személyzeti aktája, és minden ehhez tartozó – akár elektronikus (mint a Sysper 2) – párhuzamos irat;
                        
                     
                           —
                        
                        
                           a felperes értékelésére és előmenetelére vonatkozó eljárással és határozatokkal összefüggő, 2002. január 1-je óta készült valamennyi dokumentum;
                        
                     
                           —
                        
                        
                           az OF/2002/0356. sz. eljáráshoz kapcsolódó OLAF-iratok;
                        
                     
                           —
                        
                        
                           a 2005. március 7-i kérelméhez kapcsolódó eljárási iratok;
                        
                     
                           —
                        
                        
                           a Bizottság Vizsgálati és Fegyelmi Hivatalának (IDOC) jelentése ebben az eljárásban, az ennek az alapjául szolgáló IDOC-iratok és az IDOC-nál előterjesztett valamennyi, panaszost érintő dokumentum;
                        
                     
                           —
                        
                        
                           orvosi aktája, amelynek esetében a Bizottságnak az akta olvashatóságát is biztosítania kell;
                        
                     
                           —
                        
                        
                           minden további, e keresethez kapcsolódó körülménnyel és/vagy egyedi eljárással, így az ombudsmanhoz és az európai adatvédelmi biztoshoz benyújtott panasszal kapcsolatos eljárással is összefüggő, a Bizottság birtokában lévő iratok, dokumentumok és levélváltások;
                        
                     
         
               —
            
            
               a Közszolgálati Törvényszék rendelje el, hogy az Európai Bizottság fizessen a felperesnek megfelelő mértékű, legalább azonban 10 000 euró összegű kártérítést az előbb felsorolt kérelmeit elutasító határozatok miatt általa elszenvedett erkölcsi, nem vagyoni és egészséget ért sérelmével okozott kárért; ezen összeg után pedig a kereset benyújtásának időpontjától kezdve fizessen évente az Európai Központi Bank által az érintett időszakra a fő refinanszírozási műveletekre vonatkozóan megállapított kamatlábat 2 %-kal meghaladó késedelmi kamatot;
            
         
               —
            
            
               a Közszolgálati Törvényszék az Európai Bizottságot kötelezze a költségek viselésére.
            
         Jogalapok és fontosabb érvek
   Keresetének alátámasztására a felperes a gondoskodási kötelezettségnek és a gondos ügyintézés elvének a megsértésére, a hatáskörrel való visszaélés tilalmára, illetve a megtámadott határozatokban gyakorolt hibás mérlegelésre hivatkozik. Ezenkívül a határozatok sértik a személyzeti szabályzat 25. cikke (2) bekezdésének második mondatát, 26. cikkének (7) bekezdését és 26a. cikkét, továbbá sértik a felperesnek az EK 255. cikkből, az 1049/2001 rendeletből és a 45/2001 rendelettel kapcsolatos információs önrendelkezésre vonatkozó alapvető jogból származó jogait.